Ego Hugo, Burgundię dux et Albonii comes, universis in Christo pie viventibus notum facio quod Haymo, dominus Marreneiaci, et Guido Albus et Dodo, frater Guidonis, milites ejusdem castri, dederunt monachis de Buxeria in helemosinam quandam corveiam terrę adjacentem inter Gille et Marre. Preterea vero sciendum est quod predictus Haimo, dum quondam tempore gravi infirmitate detineretur, apud Buxeriam se deportari fecit, et ibi, mortis timore perterritus, universas illasquas habebat inter chiminum et castrum, quod dicitur Dex, occupantes septem jornellos terrę, absque omni retentione et sine censu reddendo, fratribus de Buxeria in helemosinam jure perpetuo possidendas dedit. Simili modo dedit mansum unum eisdem fratribus ad torcular ędificandum. Et si predicti fratres, aut helemosinaria donatione, aut emptione, acquirere poterunt aliquas vineas censuales, aut non censuales, quas Divionenses vel alii quicumque in territorio de Dex possident, dominus Haymo eisdem fratribus devote concessit ut eas licenter acquirant, salvo censu earum que censum debent. Retinuit tamen idem. Haimo quod in vineis hominum suorum nichil, nisi habito assensu suo acquirant. Condictum etiam fuit quod si dicti fratres in carreando, vel alio aliquo modo, alicui gravamen facerent capitali restituto, absque alia emendatione liberi habentur. Hujus rei testes sunt: Ansericus, abbas Buxerię, Humbertus, prior; Gerardus, monachus; Constantinus, monachus Cistercii; Hugo, medicus Sancti Stephani Divionensis; Teobaldus de Corbetal. Postea siquidem dominus Haymo hanc helemosinam apud Marrine recognovit, quam recognitam Helysabet, uxor, et filii ejus, videlicet Willelmus, Hugo et Odo pariter laudaverunt. Cujus rei testes sunt suprataxatus abbas Guido, monachus Theoloci; predictus Hugo medicus; Guido, presbiter de Marrine; Bartholomeus, frater ipsius Haimonis; Guido abbas; Guido Tallifar. Eodem vero anno quo hoc factum fuit, sepedictus Haimo apud Buxeriam, iterum in infirmitate jacens, dedit in helemosinam sepedictis fratribus de Buxeria, partem suam decimę vini quas habet in vineis Valchoz. Hujus rei testes sunt: Ansericus, abbas Buxerię; Hugo medicus sepenominatus; Humbertus de Porta; Harnulfus, Jordanus. Actum est hoc anno ab incarnatione Domini M°C° octogesimo septimo.